Kampsbaai-moord: Beskuldigde wag steeds op bed in psigiatriese hospitaalGabriela Alban. Foto: Facebook Diego Novella (41) het Woensdag vlugtig in die Kaapstad-landdroshof verskyn. Regter Jackie Muller het beveel dat Novella in aanhouding bly tot sy volgende verskyning op 30 Oktober. Hy word in die hospitaalafdeling van die Pollsmoor-gevangenes aangehou. Novella word daarvan beskuldig dat hy Gabriela Alban (39) op 29 Julie in ŉ luukse hotel in Kampsbaai verwurg en wreed seksueel aangerand het met ŉ krultang. Dit het later in die hof aan die lig gekom dat Novella gevind is waar hy halfkaal op ŉ strand rondgeloop het. Toe hy glo gevra is waar Alban is, het hy bloot geantwoord: “Sy is dood.” Haar liggaam is toe in hul hotelkamer aangetref. Tydens Woensdag se hofverrigtinge het Asghar Mia, Novella se regsverteenwoordiger, gesê sy kliënt is nommer 83 op die waglys vir ŉ bed in die Valkenberg-hospitaal. Die verdediging het vroeër versoek dat Novella vir 30 dae se psigiatriese observasie gestuur word. Lees alle vorige berigte oor die saak op Maroela Media.